**RIGORÓZNE SKÚŠKY**

**Študijný odbor: PREDŠKOLSKÁ A ELEMENTÁRNA PEDAGOGIKA**

**Študijný program: UČITEĽSTVO PRE PRIMÁRNE VZDELÁVANIE (PaedDr.)**

***Predmet rigoróznej skúšky***

Rigorózna skúška s obhajobou rigoróznej práce overuje schopnosti uchádzača o titul PaedDr. preukázať na základe samostatného štúdia:

* vedomosti v širšom vednom základe študijného odboru, ktorý ukončil magisterským vzdelaním,
* spôsobilosti aplikovať a overovať teórie a metodiky edukácie žiakov primárneho vzdelávania tvorivým spôsobom v praxi.

***Ciele rigoróznej skúšky***

Študent má preukázať spôsobilosti:

* integrovať pedagogicko-psychologické, sociálno-vedné a didaktické poznanie v kontexte svojej rigoróznej práce a v rozsahu téz k rigoróznej skúške,
* odborne reflektovať teóriu a reflektovať výskumné zistenia v problematike rigoróznej práce pri obhajobe.

***Obsah rigoróznej skúšky***

V kontinuite s problematikou riešenou v rigoróznej práci má uchádzač kriticky myslieť a argumentovať (analyzovať, zdôvodňovať, porovnávať, hodnotiť a zovšeobecňovať) poznanie v týchto oblastiach:

1. Osobnostne a sociálne orientovaná edukácia detí mladšieho školského veku.
2. Podpora učenia sa žiakov v primárnom vzdelávaní.
3. Výučba, činitele výučby – učiteľ, žiak, učivo, prostriedky.
4. Inkluzívne vzdelávanie.
5. Prostredie podnecujúce rozvoj osobnosti žiaka.
6. Pedagogická diagnostika a hodnotenie žiaka.
7. Kompetencie a činnosti učiteľa primárneho vzdelávania.
8. Sociálne súvislosti výchovy a vzdelávania detí mladšieho školského veku.

***Požiadavky na rigoróznu prácu***

Študent má preukázať spôsobilosti:

* tvoriť vedecký text a realizovať pedagogický výskum, resp. overiť vlastnú metodiku v akčnom výskume v súlade s cieľmi práce a výskumným problémom,
* pracovať s vedeckým poznaním relevantným k téme rigoróznej práce a súvisiacim s témami jadra študijného programu.

***Formálne požiadavky na rigoróznu prácu***

Obhajovaná rigorózna práca má rešpektovať Metodický pokyn č. 4/2019 k tvorbe a obhajobe záverečných a kvalifikačných prác na Pedagogickej fakulta UMB v Banskej Bystrici a Smernicu č. 12/2011, ktorú uvedený metodický pokyn dopĺňa a konkretizuje.

***Hodnotenie rigoróznej skúšky***

*Kritériá hodnotenia rigoróznej skúšky uchádzača* *v kontexte obsahu rigoróznej práce a téz:*

* terminologická presnosť a vecnosť jazykového prejavu v odbornej diskusii,
* presvedčivosť v obhajovaní originality rigoróznej práce,
* vedecké argumentovanie teórie a jej širších súvislostí v aplikácii na prax,
* tvorivé a kritické prezentovanie procesu a výsledkov výskumu.

***TÉZY K RIGORÓZNYM SKÚŠKAM***

1. **Osobnostne a sociálne orientovaná edukácia detí mladšieho školského veku**

Poňatie dieťaťa, detstva a rozvoja osobnosti dieťaťa v súčasnej spoločnosti. Humanisticko-holistické psychologické teórie a personalistické pedagogické teórie rozvoja osobnosti dieťaťa a ich odraz v praxi osobnostne orientovanej výchovy a vzdelávania detí. Rešpektovanie práv, vývinových potrieb a podmienok dieťaťa vo výchove a vzdelávaní. Princípy a základné charakteristiky osobnostne orientovaného modelu edukácie. Pomáhajúci vzťah a individuálny aj špecifický prístup pedagóga k dieťaťu. Humanistické a objektívne poznávanie a hodnotenie detí. Stránky a činitele rozvoja žiaka, sebarozvoj, sebarealizácia a autoregulácia žiaka. Aktívna pozícia žiaka a interaktívne stratégie výučby.

1. **Podpora učenia sa žiakov v primárnom vzdelávaní**

Programovanie a plánovanie primárneho vzdelávania, tvorba, realizácia a hodnotenie edukačných programov a plánov vo vzťahu k národnému kurikulu. Pedagogické koncepcie a ich teoretické východiská. Vyučovacie štýly a štýly učenia sa žiakov. Individualizácia, diferencovaná a kooperatívna výučba. Alternatívne inovatívne koncepcie výučby, edukačné stratégie, metódy a formy aktívneho učenia sa dieťaťa.

1. **Výučba, činitele výučby – učiteľ, žiak, učivo, prostriedky**

Plánovanie a projektovanie výučby, cieľová a obsahová dimenzia výučby (štruktúra a hierarchia cieľov, taxonómie učebných cieľov, tvorba cieľov a učebných požiadaviek, konkretizácia učiva v pedagogických dokumentoch, didaktická transformácia a didaktická analýza učiva; Realizácia výučby - diskurzívny charakter výučby, metódy aktivizácie žiaka v procese výučby, organizácia učebných činností, koncepcie výučby a didaktické modely; Hodnotiaca dimenzia výučby - ciele a funkcie školského hodnotenia, rozvíjajúce formy hodnotenia a sebahodnotenia, hodnotiace nástroje.

1. **Inkluzívne vzdelávanie**

Rešpektovanie princípu rovnocennosti a rovnoprávnosti detí, odstraňovanie diskriminačných praktík v základných školách, kritické porovnanie očakávaného a existujúceho stavu, perspektívy, prekážky, riziká. Organizácia, podmienky a spôsoby kompenzovania zdravotného, sociálneho, jazykového, kultúrneho znevýhodnenia detí v primárnom vzdelávaní podľa teórií, legislatívy, platných vzdelávacích programov. Teoretické východiská inkluzívneho vzdelávania, princípy, kontext medzinárodných dohovorov, dokumentov a legislatívy. Evalvačné a autoevalvačné kritériá, indikátory a nástroje inkluzívneho vzdelávania.

1. **Prostredie podnecujúce rozvoj osobnosti žiaka**

Efektívne riadenie výučby a vedenie žiakov k učeniu sa, utváranie triedneho spoločenstva. Klíma a atmosféra v triede. Prístupy k vedeniu triedy, disciplína žiakov, typy rušivého správania žiakov, preventívne a intervenčné programy a postupy.

1. **Pedagogická diagnostika a hodnotenie žiaka**

Požiadavky na osobnosť dieťaťa pri vstupe do základnej školy, diagnostikovanie jeho spôsobilostí. Školské hodnotenie, jeho podstata, funkcie a druhy. Zásady humanisticky orientovaného hodnotenia; rozvíjajúce, kriteriálne, autentické hodnotenie žiaka. Diagnostikovanie sociálnych vzťahov v triede.

1. **Kompetencie a činnosti učiteľa primárneho vzdelávania**

Kompetencie, činnosti, práva a povinnosti učiteľov primárneho vzdelávania – teória učiteľskej profesie, výskumy a legislatíva v oblasti organizácie, realizácie a evalvácie primárneho vzdelávania. Profesijný rozvoj učiteľa a kontinuálne vzdelávanie, motivovanie, plánovanie rozvoja, hodnotenie a autoevalvácia učiteľa. Moderné poňatie spolupráce školy a rodiny, učiteľa a rodičov.

1. **Sociálne súvislosti výchovy a vzdelávania detí mladšieho školského veku**

Spoločenské, historické a pedagogické súvislosti rozvoja primárneho vzdelávania.. Pedagogické a sociálne súvislosti rozvoja teórií a programov výchovy a vzdelávania. Škola, výchova a spoločnosť, detstvo ako sociálny konštrukt. Spravodlivosť a humanistické akcenty vo vzdelávaní. Reformné a inovatívne koncepcie v primárnom vzdelávaní.

**Literatúra:**

BABIAKOVÁ, S. – CABANOVÁ, M. (eds.) *Diagnostikovanie, hodnotenie a evalvácia v škole*. Banská Bystrica : PF UMB, 2012.

BABIAKOVÁ, S. *Autoevalvácia školy a učiteľa*. Banská Bystrica : Belianum, 2013.

BERTRAND, Y. *Soudobé teorie vzdělávání*. Praha : Portál, 1998.

DOUŠKOVÁ, A. *Riadenie triedy a výchova k sebakontrole*. Banská Bystrica : PF UMB, 2012.

DOUŠKOVÁ, A. *Učebné ciele a projektovanie výučby*. Banská Bystrica : PF UMB, 2006.

DOUŠKOVÁ, A. *Učenie sa žiaka v prírodovednom a spoločenskom prostredí*. Banská Bystrica : PF UMB, 2003.

TOMKULIAKOVÁ, R., DOUŠKOVÁ, A. *Stratégie výučby prírodovedy v primárnom vzdelávaní.* Banská Bystrica : PF UMB, 2012.

DOUŠKOVÁ, A., PORUBSKÝ, Š. a kol. *Problémy a perspektívy primárnej edukácie.* Banská Bystrica : PF UMB, 2011.

DOUŠKOVÁ, A. – JAREŠOVÁ, A. – KASÁČOVÁ, B. *Emocionálna výchova. Ako rozvíjať a poznávať prežívanie detí v škole*. Banská Bystrica : Belianum, 2017.

DOUŠKOVÁ, A., KASÁČOVÁ, B. a kol. *Reflexia a hodnotenie v primárnom vzdelávaní*. Banská Bystrica : Belianum, 2014.

GAVORA, P. *Úvod do pedagogického výzkumu*. Brno : Paido, 2000.

GAVORA, P. *Sprievodca metodológiou kvalitatívneho výskumu*. Bratislava : Regent, 2006.

HELUS, Z. *Dítě v osobnostním pojetí.* Praha : Portál, 2004.

JANÍK, T. a kol. *Kvalita ve vzdělávání*. Brno : MU, 2013.

KALHOUS, Z. – OBST, O. *Školní didaktika*. Praha : Portál, 2002.

KASÁČOVÁ, B – KOSOVÁ, B. a kol. *Profesijný rozvoj učiteľa.* Prešov : MPC, 2002.

KASÁČOVÁ, B. - CABANOVÁ, M. *Pedagogická diagnostika. Teória a metódy diagnostikovania v elementárnom vzdelávaní*. Banská Bystrica : PF UMB, 2011.

KASÁČOVÁ, B. - CABANOVÁ, M. *Pedagogická diagnostika v teórii a aplikáciách.* Banská Bystrica : PF UMB, 2013.

KOSOVÁ, B. *Hodnotenie ako prostriedok humanizácie*. Banská Bystrica : PF UMB, 1997.

KOSOVÁ, B. - KASÁČOVÁ, B. *Základné pojmy a vzťahy v edukácii*. Banská Bystrica : PF UMB, 2007.

LECHTA, V. (ed). *Základy inkluzivní pedagogiky*. Vyd. 1. Praha : Portál, 2010.

LIPNICKÁ, M., BABIAKOVÁ, S., LOMENČÍK, J., CABANOVÁ. M., ĎURICOVÁ, L., KOVÁČOVÁ-ŠVECOVÁ, Z. *Rozvoj jazykovej a literárnej gramotnosti v predškolskej a elementárnej pedagogike*. Banská Bystrica : Belianum, 2019.

PASCH, M. a kol. *Od vzdělávacího programu k vyučovací hodine*. Praha : Portál, 1998.

PORUBSKÝ, Š. *Učiteľ – diskurz – žiak*. Banská Bystrica : PF UMB, 2007.

PORUBSKÝ, Š. a kol. *Kurikulum základnej školy očami učiteľov (empirické zistenia).* Banská Bystrica: Belianum, 2016.

SABO, R., PAVLÍKOVÁ, O. *Integrácia – podmienky, východiská, základné procesy*. Bratislava : Metodicko-pedagogické centrum, 2011.

*Štátny vzdelávací program ISCED 1*. Bratislava : ŠPÚ, 2015. Dostupné na:

<http://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/>

VANČÍKOVÁ, K. *Škola a spoločnosť*. Banská Bystrica : PF UMB, 2011.

VANČÍKOVÁ, K. *Výchova a spoločnosť*. Banská Bystrica : PF UMB, 2011.

VANČÍKOVÁ, K. – SABO, R. a kol. *Inkluzívne vzdelávanie. Skúsenosť slovenských škôl. Banská Bystrica* : Belianum, 2018.

VANČÍKOVÁ, K. – PORUBSKÝ, Š – KOSOVÁ B. *Inkluzívne vzdelávanie. Dilemy a perspektívy*. Banská Bystrica : Belianum, 2017.

Aktuálna legislatíva z oblasti školstva.

Banská Bystrica 28. 10. 2019

doc. PaedDr. Katarína Vančíková, PhD., v. r. prof. PhDr. Bronislava Kasáčová, CSc., v. r.

vedúca katedry elementárnej garantka študijného programu

a predškolskej pedagogiky učiteľstvo pre primárne vzdelávanie